CELEX: 32016D2366
Language: bg
Date: 2016-12-19 00:00:00
Title: Решение за изпълнение (ЕС, Евратом) 2016/2366 на Комисията от 19 декември 2016 година за установяване на образци на отчетите за вземанията по собствените ресурси и на формуляр за докладите за несъбираемите суми, съответстващи на вземанията по собствените ресурси, съгласно Регламент (ЕС, Евратом) № 609/2014

22.12.2016   
            
            
               BG
            
            
               Официален вестник на Европейския съюз
            
            
               L 350/30
            
         РЕШЕНИЕ ЗА ИЗПЪЛНЕНИЕ (ЕС, Евратом) 2016/2366 НА КОМИСИЯТА
   от 19 декември 2016 година
   за установяване на образци на отчетите за вземанията по собствените ресурси и на формуляр за докладите за несъбираемите суми, съответстващи на вземанията по собствените ресурси, съгласно Регламент (ЕС, Евратом) № 609/2014
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаване на Европейската общност за атомна енергия,
   като взе предвид Регламент (EС, Евратом) № 609/2014 на Съвета от 26 май 2014 г. относно методите и процедурата за предоставяне на традиционните собствени ресурси, собствените ресурси на база ДДС и на база БНД и относно мерките за удовлетворяване на потребностите от парични средства (1), и по-специално член 6, параграф 4 и член 13, параграф 3 от него,
   след консултация с Консултативния комитет по собствените ресурси,
   като има предвид, че:
   
               (1)
            
            
               В Решение 97/245/ЕО, Евратом на Комисията (2) се определят условията за предаване на информация от държавите членки на Комисията в рамките на системата на собствените ресурси.
            
         
               (2)
            
            
               Решение 97/245/ЕО, Евратом има едно правно основание — Регламент (ЕО, Евратом) № 1150/2000 на Съвета (3). След влизането в сила на Решение 2014/335/ЕС, Евратом на Съвета (4) предаването на информация от държавите членки на Комисията е уредено с два регламента на Съвета: Регламент (ЕС, Евратом) № 608/2014 (5) и Регламент (ЕС, Евратом) № 609/2014. С оглед на това е уместно да се приеме отделно решение за изпълнение на Комисията за всеки един от тези два регламента. В Решение за изпълнение (ЕС, Евратом) 2016/2365 (6) са включени разпоредби, определени в Решение 97/245/ЕО, Евратом, относно формуляри и образец за докладване на измами и нередности, засягащи вземания по традиционните собствени ресурси, и за докладите за проверките във връзка с традиционните собствени ресурси. В настоящото решение следва да бъдат включени разпоредби, определени в Решение 97/245/ЕО, Евратом, относно образци на отчетите за вземанията по собствените ресурси и формуляр за докладите за несъбираемите суми, съответстващи на вземанията по собствените ресурси.
            
         
               (3)
            
            
               Следва да се определят образци за месечното предаване на отчетите за сметка „А“ и за сметка „Б“, така че докладването във връзка с тях да може да се извършва по структуриран начин.
            
         
               (4)
            
            
               Образците на отчетите за вземанията по собствените ресурси следва да отразяват изменението на процента на разходите по събирането, които държавите членки следва да задържат при събирането на традиционните собствени ресурси съгласно Решение 2014/335/ЕС, Евратом.
            
         
               (5)
            
            
               Съгласно Решение 97/245/ЕО, Евратом държавите членки са длъжни да предоставят на Комисията информация за отделите и агенциите, които отговарят за докладването. Необходимо е да се предвиди държавите членки да съобщават на Комисията и всички промени в тази информация.
            
         
               (6)
            
            
               От съображения за яснота и правна сигурност Решение 97/245/ЕО, Евратом следва да бъде отменено.
            
         
               (7)
            
            
               За да започнат възможно най-бързо държавите членки да използват изменените формуляри, и по-специално що се отнася до изменения процент на задържане, настоящото решение следва да влезе в сила и да се прилага от деня на публикуването си.
            
         
               (8)
            
            
               От съображения за последователност настоящото решение и Решение за изпълнение (ЕС, Евратом) 2016/2365 следва да се прилагат от една и съща дата,
            
         ПРИЕ НАСТОЯЩОТО РЕШЕНИЕ:
   Член 1
   Държавите членки използват образците в приложения I, II, III и IV към настоящото решение за изготвяне на посочените в член 6, параграф 4 от Регламент (ЕС, Евратом) № 609/2014 отчети за вземанията по собствените ресурси.
   Член 2
   Държавите членки използват формуляра в приложение V към настоящото решение за изготвяне на посочените в член 13, параграф 3 от Регламент (ЕС, Евратом) № 609/2014 доклади за несъбираемите суми, съответстващи на вземанията по собствените ресурси. Те предават тези доклади, като използват електронната система за управление и информация.
   Член 3
   Държавите членки уведомяват Комисията за отделите или агенциите, отговарящи за изготвянето и изпращането на отчетите, посочени в член 1, и на докладите, посочени в член 2. Държавите членки уведомяват Комисията и за всички промени в информацията за отделите или агенциите.
   Член 4
   Решение 97/245/ЕО, Евратом се отменя.
   Член 5
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 19 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 168, 7.6.2014 г., стр. 39.
   
      (2)  Решение 97/245/ЕО, Евратом на Комисията от 20 март 1997 г. за определяне на условията за предаване на информация от държавите членки до Комисията съгласно системата за собствените ресурси на Общностите (ОВ L 97, 12.4.1997 г., стр. 12).
   
      (3)  Регламент (ЕО, Евратом) № 1150/2000 на Съвета от 22 май 2000 г. за прилагане на Решение 2007/436/ЕО, Евратом относно системата на собствените ресурси на Европейските общности (ОВ L 130, 31.5.2000 г., стр. 1).
   
      (4)  Решение 2014/335/ЕС, Евратом на Съвета от 26 май 2014 г. относно системата на собствените ресурси на Европейския съюз (ОВ L 168, 7.6.2014 г., стр. 105).
   
      (5)  Регламент (ЕС, Евратом) № 608/2014 на Съвета от 26 май 2014 г. за определяне на мерки за прилагане на системата на собствените ресурси на Европейския съюз (ОВ L 168, 7.6.2014 г., стр. 29).
   
      (6)  Решение за изпълнение (ЕС, Евратом) 2016/2365 на Комисията от 19 декември 2016 година за установяване на формуляри за докладване на измами и нередности, засягащи вземания по традиционните собствени ресурси, и за докладите за проверките във връзка с традиционните собствени ресурси съгласно Регламент (ЕС, Евратом) № 608/2014 на Съвета (вж. страница 24 от настоящия брой на Официален вестник).
   
      ПРИЛОЖЕНИЕ I
      
   
      ПРИЛОЖЕНИЕ II
      
   
      ПРИЛОЖЕНИЕ III
      
   
      ПРИЛОЖЕНИЕ IV
      
   
      ПРИЛОЖЕНИЕ V